نادى نيتيروينسى

نيتيروينسى فوتيبول كلوب (بالبرتغالية: Niteroiense Futebol Clube) هو نادى كورة قدم من البرازيل فى ولاية ريو دى جانيرو وبيلعب فى نيتيروى. اتأسس يوم 11 مايو 1913 باسم "نيكثيروينسى فوتبول كلوب (Nictheroyense Football Club)". النادى وقف نشاطه سنة 1980، لكن رجع تانى سنة 2024 بعد ما استلم تسجيل "أتليتيكو كاريوكا" عند اتحاد FERJ.

 التاريخ 
 البدايات (1913–1980) 
النادى اتأسس فى نيتيروى، وشارك سنة 1915 فى تأسيس “ليجا سبورتيفا فلومينينسى”. سنة 1918 كسب بطولة كامبيوناتو فلومينينسى. سنة 1941 اتسمى بالاسم الحالى. سنة 1980 وقف النشاط بسبب مشاكل مالية.

 الرجوع تانى (2024– ) 
سنة 2024، فريق أتليتيكو كاريوكا نقل تسجيله عند FERJ لنيتيروينسى، والنادى رجع للساحة من جديد. فى نفس السنة، كسب “كاس فالدير أمـارال” فى كامبيوناتو كاريوكا سيرى C وطلع لـالسيرى B2. سنة 2025، حقق صعود تانى لـالسيرى B1.

فى يونيو 2025، شارك النادى فى كوبا ريو، ولعب على ملعب أرينا TROPS ضد أميريكا وتعادل 0–0، وكانت أول ماتش ليه فى نيتيروى من زمان. الماتش التانى كان فى ملعب جيوليتشى كوتشينيو وخسر النادى 0–2 وخرج من الدور الأول. فى نفس السنة شارك فى كاريوكا سيرى B1، وخلص 6 فى الجدول بـ16 نقطة. سجل 16 جول وكان من أقوى الهجوم، لكن دخل فيه 14 جول وكان تانى أسوأ دفاع. كسب آخر ماتش 5–1 ضد بادوانو، لكن فرق نقطتين منعه يوصل لنصف النهائى.

 الوان النادى والتيشيرت 
من سنة 2024، النادى قدم شعار جديد وتيشيرتات جديدة باللون الأزرق كعنصر أساسى.

 الماسكوت 
ماسكوت النادى هو زعيم السكان الأصليين “أراريبوا”، وهو المؤسس التاريخى لمدينة نيتيروى.

 الملاعب 
النادى بيدرب حالياً فى ملعب تابع لـالكونشا أَكوستيكا فى نيتيروى، وبيعلب ماتشاته فى فارجيا داس موساس على ملعب أرينا TROPS.

 البطولات 
 بطولات محلية 
كامبيوناتو كاريوكا سيرى C
 بطل (مرة): 2024
كاس وادير أمارال (المرحلة الأولى للبطولة)
 بطل (مرة): 2024
كامبيوناتو فلومينينسى
 بطل (مرة): 1918
بطولة نيتيروينسى
 بطل (مرة): 1937

 ملاحظات 

 وصلات برانيه 

 الموقع الرسمىة

تصنيف:نوادى كوره قدم فى البرازيل
تصنيف:صفحات بيها بيانات ويكى بيانات